

**УРОК:**  **Храната – здравословен начин на живот, недоимък, гладуване и сандвич на класа**

 **Стефка Пенева, учител в СУЕЕ „Св. Константин-Кирил Философ”,**

 **гр. Русе**

**Часът е проведен в III„A“ клас на 13.03.2018 г**

***„Хората, които правят добро, създават добрина около себе си, са добротворци“***

***„Това е най- хубавият час, хем работиш, хем после ядеш“***

**Цел на урока**

*Целта на урока е* *да се обобщят представите за здравословен начин на живот, да се предложат начини за подпомагане на гладуващите;*

*Да се формират умения у учениците за действия, които могат да предприемат за общото благо;*

*Да усъвършенстват уменията си за работа в екип;*

**Материали**

*• Големи франзели;*

*• Масло;*

*• Разнообразни зеленчуци;*

*• Кашкавал, сирене,* *колбаси*

*• Маслини, сварени яйца*

*• Нож, дъска за рязане, пластмасови чинии и салфетки;*

**Описание**

*Урокът започнах на 13.03 като заключителен урок по темата за храната, за здравословния начин на живот и за недоимъка по света. Показах на класа снимки на един готов малък и голям сандвич. Попитах учениците кой повече им харесва и кой ще стигне за всички. Третокласниците носеха много продукти и нямаха търпение да направят своите най- хубави сандвичи. Един ученик не носеше нищо и съучениците му с готовност му дадоха от своите продукти . Накрая установиха, че сандвичът на това другарче е най-хубав и с най-много продукти. Говорихме за продуктите, кой сандвич е предпочитан, кой здравословен. Пуснах на децата филмче - Teach Your Children To Care- https://www.youtube.com/watch?v=Wdu2pWGoeh0 за това как да помагаме и да се грижат за другите. Дискутирахме по темата за помощта и за дребните неща, които носят радост и ни спотяват като екип. След като децата приключиха с направата на сандвичите им оставих време да ги разгледат, оценят и да им се насладят. Всички бяха единодушни, че сандвичът, който си направиш сам или заедно с другарче, повече ти се услажда. Докато третокласниците похапваха от сандвичите им пуснах филмче- https://youtu.be/XLNqAAsLIWw?list=PLzDCOhQckrSwkuKbtvRg\_OrfVZ483pMhw като поздрав и обсъдихме нуждата от това да правим безкористно добро.*

**От коментарите в час**

 *„ Обичам сандвич, който ми е приготвила мама“*

*„Аз мога сама да си направя сандвич“*

*„Моят сандвич е полезен и здравословен“*

*„Това е най- хубавият час, хем работиш, хем после ядеш“*

*„Хората, които правят добро, създават добрина около себе си, са добротворци“*

**Идеи за надграждане**